Hoffet residerede om sommeren på Frederiksberg; dette bevirkede, at Liebenberg blev opfordret til at prædike i [[Frederiksberg Slotskirke|Slotskirken]] der; 1805 blev han udnævnt til slotspræst i forening med sit embede som sognepræst på Frederiksberg. Han attråede dog inderlig at kunne fratræde denne sidste stilling, og 1810 opnåede han at blive kaldet til dansk hofpræst i forening med slotspræstembedet. Nu flyttede han til København, og hans prædikener i hovedstaden blev meget søgte. Efter biskop [[Nicolai Edinger Balle|Balles]] død 1816 blev han tillige kongelig konfessionarius; i denne egenskab konfirmerede han [[Vilhelmine Marie|prinsesse Vilhelmine]] og [[Frederik 7.]]. Efter den sidste handling (1826)fik han [[Dannebrogordenen|Kommandørkorset]]. 1818 blev [[Ribe]] bispestol tilbudt ham, men han afslog kaldelsen. Han indtrådte 1819 i bestyrelsen af [[Det Danske Bibelselskab]], hvis vicepræsident han blev 1826. Men alt længe havde han været hjemsøgt af sygelighed; hans kraft var brudt længe før alderen; det var ham ikke muligt at memorere. Alligevel stræbte han at udføre sin embedsgerning; men sygdommen overvældede ham under konfirmationshandlingen i Slotskirken i foråret 1828. Dødssyg forlod han kirken, og få dage efter udåndede han, 3. maj.
Personbillede_savnes Historie